Házassági névviselési forma módosítása

Ügyleírás
Házassági névviselési formát lehet módosítani a házasság fennállásakor és abban az esetben is ha a házasság megszűnt. Szükséges, hogy a férj és a feleség születési adatai, valamint a házasságkötés adatai is szerepeljenek az elektronikus anyakönyvi rendszerben.

Csatolandó mellékletek
- személyazonosságot igazoló okmány (személyazonosító igazolvány, vezetői engedély vagy
  útlevél),
- lakcímet igazoló hatósági igazolvány,
- állampolgárság igazolására szolgáló okmány (személyazonosító igazolvány, útlevél,
  honosítási okirat),
- elvált családi állapot esetén a házasság felbontása a bemutatott házassági olirat   
  megjegyzés rovatában szerepeljen,
- özvegy családi állapot esetén a házasság megszűnése a bemutatott házassági okirat
  megjegyzés rovatában szerepeljen.

Illetékességi területe
A házassági névviselési forma módosítására irányuló eljárás lefolytatására bármelyik anyakönyvvezető vagy külföldön élő magyar állampolgár esetében bármely hivatásos konzuli tisztviselő illetékes.

Ügyintézési határidő
Az anyakönyvi eljárásról szóló 2010. évi I. Törvény 63.§.(9). bekezdése értelmében a kérelemre induló anyakönyvi eljárás ügyintézési határideje – a (10) bekezdés kivételével – tizenöt nap.

Az eljárás jogi alapja
- az anyakönyvi eljárásról szóló 2010. évi I. törvény
- az anyakönyvezési feladatok ellátásának részletes szabályiról szóló 429/2017.(XII.20.)
  kormányrendelet
- az illetékekről szóló 1990. évi XCIII. törvény
- a Polgári Törvénykönyvről szóló 2013. évi. V. törvény
